**ΔΕΛΤΙΟ ΤΥΠΟΥ ΙΟΥΛΙΟΥ ΑΥΓΟΥΣΤΟΥ 2017**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΙΟΥΛΙΟ ΚΑΙ ΑΥΓΟΥΣΤΟ ΤΟΥ 2017**

1. **ΣΥΝΑΝΤΗΣΕΙΣ ΠΡΟΕΔΡΟΥ ΠΣΕΠΕ**
	1. **Eνημέρωση για τη συνάντηση του Προέδρου κ. Νικόλαου Μαυρίκου με τον Υπουργό Ναυτιλίας κ. Π. Κουρουμπλή.**

Ο Πρόεδρος ενημέρωσε το Δ.Σ για τη συνάντηση που είχε με τον Υπουργό Ναυτιλίας κ. Π. Κουρουμπλή στην οποία συζητήθηκαν τα προβλήματα που απασχολούν τον κλάδο των εφοδιαστών πλοίων.

Συγκεκριμένα ο Πρόεδρος και ο τελωνειακός σύμβουλος κ. Γ. Βήτος ενημέρωσαν τον Υπουργό για τα θέματα που έθεσαν υπόψη της πολιτικής και υπηρεσιακής ηγεσίας του Υπουργείου Οικονομικών και της Ανεξάρτητης Αρχής Δημοσίων Εσόδων, όπως είναι η μη παροχή δυνατότητας εφοδιασμού με απαλλαγή από δασμούς και φόρους των τουριστικών επαγγελματικών πλοίων, των αλιευτικών πλοίων και των πολεμικών πλοίων εκτελούν πλόες εξωτερικού, καθώς και η απαγόρευση εφοδιασμού με απαλλαγή από ΦΠΑ για τις περιπτώσεις πώλησης σε πρόσωπα που εκμεταλλεύονται καταστήματα σίτισης ή ψυχαγωγίας του πλοίου κατά παραχώρηση του πλοιοκτήτη.

Ο Υπουργός δέχθηκε την ορθότητα των ως άνω θεμάτων και έδωσε εντολή στους συνεργάτες του να καλέσουν σε σύσκεψη την Υφυπουργό Οικονομικών κα Αικ. Παπανάτσιου και τον Διοικητή της ΑΑΔΕ κ. Γ. Πιτσιλή, προκειμένου να εκθέσουν τους λόγους μη ικανοποίησης των ως άνω αιτημάτων του Συλλόγου Εφοδιαστών Πλοίων.

* 1. **Συνάντηση του Προέδρου με τον Πρόεδρο του ISSA στο ξενοδοχείο DIVANI CARAVEL στην οποία συζητήθηκαν τα πρακτικά θέματα της οργάνωσης του συνεδρίου του ISSA την 11 και 12 Νοεμβρίου 2017.**

Στη συνάντηση αυτήν συμμετείχαν ο Γενικός Γραμματέας του ΠΣΕΠ κ. Μιχαλάκης Νομικός, ο Γεώργιος Βήτος, καθώς και μέλη του ΠΣΕΠ.

Στα θέματα που τέθηκαν από την ελληνική πλευρά ήταν η μείωση του ποσού για τη συμμετοχή των αντιπροσώπων και των εκθετών στο Συνέδριο, καθώς και η παροχή δυνατότητας συμμετοχής χωρίς οικονομική επιβάρυνση.

Ο Πρόεδρος του ISSA διαβεβαίωσε ότι θα υπάρξει κάποια ρύθμιση για μειωμένη επιβάρυνση των αντιπροσώπων και των εκθετών και θα παρασχεθεί δυνατότητα δωρεάν συμμετοχής σε πρόσωπα που επιθυμούν **απλά να επισκεφθούν την έκθεση (visitors) , οι οποίοι όμως δεν θα έχουν δυνατότητα συμμετοχής στο συνέδριο, γεύμα και στο gala που θα οργανωθεί για τους συμμετέχοντες με οικονομική επιβάρυνση.**

1. **ΘΕΜΑΤΑ ΠΡΟΣ ΕΝΗΜΕΡΩΣΗ**
	1. **Δελτίο Τύπου ΕΒΕΠ – Ικανοποίηση ΕΒΕΠ για επιστροφή ΦΠΑ στις εξαγωγικές επιχειρήσεις χωρίς έλεγχο.**

*Ο Πρόεδρος ενημέρωσε το Δ.Σ για το Δελτίο Τύπου της Ανεξάρτητης Αρχής Δημοσιονομικών Εσόδων (ΑΑΔΕ) σχετικά με την υπογραφή απόφασης με την οποία προβλέπεται η επιστροφή ΦΠΑ σε εξαγωγικές επιχειρήσεις που έλαβαν άδεια ΑΕΟ χωρίς έλεγχο. Συγκεκριμένα :*

**Α)** **ΦΕΚ Β' 2536/21.7.2017 ΠΟΛ. 1103 7/7/17** Επίσπευση επιστροφής πιστωτικού υπολοίπου των υποκειμένων που έχουν δικαίωμα έκπτωσης του φόρου των εισροών τους και είτε πραγματοποιούν κυρίως πράξεις που δεν επιβαρύνονται με ΦΠΑ, **είτε είναι κάτοχοι «άδειας Α.Ε.Ο. Authorised Economic Operator» ή «αδειών απλουστευμένων διαδικασιών»**

**Β) για όσους δεν είναι Α.Ε.Ο. η ΠΟΛ. 1132 24.8.17**  - Επιστροφή ΦΠΑ μέχρι του συνολικού ποσού των 10.000 ευρώ

* 1. **Απαλλαγή ΦΠΑ των εγχώριων προϊόντων κατά την αποθήκευση μόνο σε ΑΕΟ**

*Ο Πρόεδρος ενημέρωσε το ΔΣ σχετικά με πληροφόρηση που είχε σχετικά με την προοπτική έκδοσης Απόφασης με την οποία θα επιτρέπεται η αποθήκευση εγχωρίων προϊόντων με απαλλαγή από ΦΠΑ σε αποθήκες τελωνειακής αποταμίευσης. Σύμφωνα με τις πληροφορίες αυτές η δυνατότητα αποθήκευσης σε αποθήκες τελωνειακής αποταμίευσης με απαλλαγή από ΦΠΑ θα παρέχεται μόνο σε πρόσωπα που έχουν λάβει άδεια Εγκεκριμένου Οικονομικού Φορέα.*

* 1. **Ενημέρωση από τον Πρόεδρο κ. Νικόλαο Μαυρίκο για τις εξελίξεις ως προς την απαλλαγή από δασμοφορολογικές επιβαρύνσεις των Μινωικών Γραμμών .**

*Ο Πρόεδρος ενημέρωσε το Δ.Σ για τη μη απαλλαγή από δασμοφορολογικές επιβαρύνσεις των εφοδιασμών πλοίων της εταιρίας Μινωικές Γραμμές από το Τελωνείο Πατρών και τις ενέργειες που έχει κάνει με το γραφείο της Γ.Δ.Τ. προκειμένου να λυθεί το εν λόγω θέμα. Έπειτα από τη σύσκεψη που έγινε στο ΥΠ. ΟΙΚ. με όλους τους εμπλεκόμενους διευθυντές, όλα τα τελωνεία της χώρας (μ’ εξαίρεση το Τελωνείο Πατρών) αποδέχονται τα τιμολόγια που εκδίδονται σε άλλα πρόσωπα πέραν του πλοιοκτήτη (διαχειριστή, πράκτορα κ.λπ.) και προς το πλήρωμα των πλοίων με την ένδειξη “MASTER AND OWNER” κι επιτρέπουν τους εφοδιασμούς χωρίς κανένα πρόβλημα, παρά την έκδοση Διαταγής του ΥΠ.ΟΙΚ προς το τελωνείο Πάτρας με την οποία ορίζεται ότι όταν η τιμολόγηση πραγματοποιείται προς άλλα πρόσωπα πέρα από τον πλοιοκτήτη ένδειξη “MASTER AND OWNER” θα πρέπει να θεωρείται ότι ο εφοδιασμός* ***δεν πρέπει να απαλλάσσεται από δασμοφορολογικές επιβαρύνσεις.***

* 1. **Eνημέρωση για την έναρξη των εγγραφών στον ISSA για το 2018 και για τη νέα διαδικασία που ισχύει.**

*Με επιστολή που εστάλη από τον ΠΣΕΠΕ προς τα μέλη του γίνεται ενημέρωση για τους νέους όρους εγγραφής στον ISSA για το έτος 2018 και τη νέα διαδικασία. Το περιεχόμενο της επιστολής έχει ως εξής:*

***Σας γνωρίζουμε ότι, μετά από επίσημη ενημέρωση του I.S.S.A., από 1/1/18 δε θα εκδίδεται πλέον το βιβλίο (ISSABOOK)****. Άρα δε θα υφίσταται η καταχώρηση της επωνυμίας σας και του λογότυπου σας στο βιβλίο και δε θα διατίθεται και το CD. Έτσι οι αντίστοιχες χρεώσεις για την καταχώρηση του λογοτύπου σας στο βιβλίο (60 Λίρες Αγγλίας - 82,20 ευρώ) + η αποστολή CD (10 λίρες Αγγλίας - 14 ευρώ) δε θα ισχύουν επίσης.*

***Ο κατάλογος του I.S.S.A θα είναι μόνο ηλεκτρονικός****. Καλείστε όλα τα μέλη που είστε ήδη εγγεγραμμένοι για το 2017 να μεταβείτε στην ιστοσελίδα* [*http://shipsupply.org/issa-register*](http://shipsupply.org/issa-register) *προκειμένου να ελέγξετε τα υφιστάμενα καταχωρημένα στοιχεία σας και να αποφανθείτε για την περαιτέρω ανανέωσή τους. Ο ΠΣΕΠΕ ήδη έχει προβεί προκαταβολικά για εσάς σ’ έλεγχο της εγκυρότητας των στοιχείων σας.*

*Όσοι επιθυμούν να εγγραφούν στον ηλεκτρονικό κατάλογο για το έτος 2018 , παρακαλούνται όπως συμπληρώσουν τα στοιχεία της επιχείρησής τους στη* ***συνημμένη φόρμα καιστην Αγγλική Γλώσσα****.*

*Η φόρμα αυτή πρέπει να σταλεί στη Γραμματεία του Συλλόγου****έως την ΠΕΜΠΤΗ 31/8/17***

***Τώρα ως προς τις νέε; χρεώσεις που απαιτούνται να αποπληρωθούν για να ολοκληρωθεί η εγγραφή σας:***

*Α)  Ισχύει η υποχρεωτική καταβολή του ποσού των* ***250 EURO*** *ως κόστος της καταχώρησης στο online μητρώο του ISSA  το οποίο θα πρέπει να έχετε καταβάλει μέχρι* ***την ΠΑΡΑΣΚΕΥΗ 31/8/17, δηλαδή το αργότερο μαζί με την υποβολή της αίτησης.***

***Η καταβολή του ποσού  θα γίνει στην τράπεζα EUROBANK  όπου διατηρεί λογαριασμό ο Σύλλογός μας.***

***Αριθμός Λογαριασμού : όψεως 0026 0109 10 0200362646***

***ibanGR1002601090000100200362646***

***ΑΠΑΡΑΙΤΗΤΗ ΠΡΟΫΠΟΘΕΣΗ ΓΙΑ ΝΑ ΕΧΕΤΕ ΔΙΚΑΙΩΜΑ ΕΓΓΡΑΦΉΣ ΣΤΟΝ ISSA ΕΙΝΑΙ ΝΑ ΕΧΕΤΕ ΗΔΗ ΕΞΟΦΛΗΣΕΙ ΟΛΟΣΧΕΡΩΣ ΤΙΣ ΟΙΚΟΝΟΜΙΚΕΣ ΣΑΣ ΕΚΚΡΕΜΟΤΗΤΕΣ ΜΕ ΤΟΝ ΠΑΝΕΛΛΗΝΙΟ ΣΥΛΛΟΓΟ ΕΦΟΔΙΑΣΤΩΝ ΠΛΟΙΩΝ, ΗΤΟΙ ΝΑ ΕΧΕΤΕ ΑΠΟΠΛΗΡΩΣΕΙ ΟΛΑ ΤΑ ΟΦΕΙΛΟΜΕΝΑ ΜΕΧΡΙ ΚΑΙ ΤΗ ΣΥΝΔΡΟΜΗ ΤΟΥ 2017.***

*Β)****Επιπλέον των 250 ευρώ και με βάση τα ως άνω,*** *εάν μία επιχείρηση θέλει να καταχωρηθεί:*

***1)*** *η σελίδα της στο I.S.S.Aweblink κοστίζει 50 Λίρες Αγγλίας* ***(69 EURO)****,*

***2)*** *εάν μία επιχείρηση θέλει να καταχωρηθεί το λογότυπό της στο website του I.S.S.A κοστίζει 60 Λίρες Αγγλίας* ***(82,20 EURO)***

* 1. **Ενημέρωση από το Γενικό Γραμματέα κ. Μιχαλάκη Νομικό για την εγγραφή των υποψήφιων εκθετών στο ISSA 62 ATHENS 2017.**

*Ο Γενικός Γραμματέας του Συλλόγου κ. Μιχαλάκης Νομικός ενημέρωσε το Δ.Σ για τους όρους συμμετοχής των ενδιαφερομένων στο συνέδριο του ISSA τον Νοέμβριο 2017.*

*Ειδικότερα τονίσθηκε το υπερβολικό ποσό που ορίσθηκε από τον ISSA (850 € για απλή συμμετοχή, 1300 € για έκθεση τα οποία προσαυξάνονται με 550 € για επί πλέον προσωπικό και συνοδεύοντα πρόσωπα).*

*Οι ως άνω όροι κρίνονται δυσβάστακτοι για την ελληνική πραγματικότητα και ότι θα είναι μικρός ο αριθμός των ελληνικών συμμετοχών.*

* 1. **Επιλογή των ομιλητών στο ISSA 62 ATHENS 2017, θέμα που τέθηκε στον Πρόεδρο από την εταιρεία διοργάνωσης INSESSION.**

Α) ΟΛΠ, COSCO, ΕΒΕΠ, ΥΠ.ΟΙΚ, ΥΠ.ΕΜ. ΝΑΥΤΙΛΙΑΣ, ΕΝΩΣΗ ΕΦΟΠΛΙΣΤΩΝ, ΝΑΥΤΙΚΟ ΕΠΙΜΕΛΗΤΗΡΙΟ, ΥΠ.ΤΟΥΡΙΣΜΟΥ, ΕΝΩΣΗ ΕΦΟΠΛΙΣΤΩΝ ΚΡΟΥΑΖΙΕΡΟΠΛΟΙΩΝ ΚΑΙ ΦΟΡΕΩΝ ΝΑΥΤΙΛΙΑΣ, ΕΛΛΗΝΙΚΗ ΕΤΑΙΡΕΙΑ LOGISTICS, ΣΥΝΔΕΣΜΟΣ ΕΠΙΧΕΙΡΗΣΕΩΝ ΔΙΕΘΝΟΥΣ ΔΙΑΜΕΤΑΦΟΡΑΣ & ΕΠΙΧΕΙΡΗΣΕΩΝ LOGISTICS ΕΛΛΑΔΟΣ

Β)VIDEO ΓΙΑ ΠΡΟΒΟΛΗ ΤΟΥ ΠΕΙΡΑΙΑ - ΕΒΕΠ , ΔΗΜΟΣ ΠΕΙΡΑΙΑ, ΈΝΩΣΗ ΕΛΛΗΝΩΝ ΕΦΟΠΛΙΣΤΩΝ

*Ο πρόεδρος ενημέρωσε το Δ.Σ για τους ομιλητές που κλήθηκαν να παρέμβουν στο συνέδριο του ISSA.*

1. *Παναγιώτης Κουρουμπλής ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ*
2. *Έλενα Κουντουρά ΥΠΟΥΡΓΕΙΟ ΤΟΥΡΙΣΜΟΥ*
3. *Ειρήνη Γιαλούρη ΓΕΝΙΚΗ ΔΙΕΥΘΥΝΣΗ ΤΕΛΩΝΕΙΩΝ & ΕΦΚ ΥΠΟΥΡΓΕΙΟΥ ΟΙΚΟΝΟΜΙΚΩΝ*
4. *Βασίλης Κορκίδης ΕΜΠΟΡΙΚΟ & ΒΙΟΜΗΧΑΝΙΚΟ ΕΠΙΜΕΛΗΤΗΡΙΟ ΠΕΙΡΑΙΑ & ΕΛΛΗΝΙΚΗ ΣΥΝΟΜΟΣΠΟΝΔΙΑ ΕΜΠΟΡΙΟΥ & ΕΠΙΧΕΙΡΗΜΑΤΙΚΟΤΗΤΑΣ*
5. *Γεώργιος Πατέρας ΝΑΥΤΙΚΟ ΕΠΙΜΕΛΗΤΗΡΙΟ ΕΛΛΑΔΟΣ*
6. *Θεόδωρος Βενιάμης ΕΝΩΣΗ ΕΛΛΗΝΩΝ ΕΦΟΠΛΙΣΤΩΝ*
7. *Ιωάννης Μώραλης ΔΗΜΟΣ ΠΕΙΡΑΙΑ*
8. *ΠΕΤΡΟΣ ΚΟΚΚΑΛΗΣ - ΔΗΜΟΤΙΚΟΣ ΣΥΜΒΟΥΛΟΣ ΠΕΙΡΑΙΑ*
9. *Νικόλαος Ροδόπουλος ΕΛΛΗΝΙΚΗ ΕΤΑΙΡΕΙΑ LOGISTICS*
10. *Εμμανουήλ Βιτσαράς ΣΥΝΔΕΣΜΟΣ ΕΠΙΧΕΙΡΗΣΕΩΝ ΔΙΕΘΝΟΥΣ ΔΙΑΜΕΤΑΦΟΡΑΣ & ΕΠΙΧΕΙΡΗΣΕΩΝ LOGISTICS ΕΛΛΑΔΟΣ*

*Παράλληλα ετοιμάζεται ένα VIDEO για την προβολή του Πειραιά από τον Εμπορικό Σύλλογο Πειραιά και τον Δήμο Πειραιά.*

* 1. **OCEAN meetings (Board and Working Group) are going to take place in Athens**

The proposed dates are:

· OCEAN Working Group on Customs & Taxation meeting – Saturday 11th November 2017 and

· OCEAN Board meeting – Sunday 12th November 2017.

Οι συμμετέχοντες που δηλώσαμε είναι ο Πρόεδρος κ. Νικόλαος Μαυρίκος και ο Τελωνειακός μας Σύμβουλος κ. Γεώργιος Βήτος.

*Την 11/11/2017 θα συνεδριάσει η Ομάδα Τελωνεία και Φορολογία στην οποία προεδρεύει ο PeterDeHaas.*

*Την 12/11/2017 θα συνεδριάσει το Διοικητικό Συμβούλιο της OCEAN με πρόεδρο τον κ. DirkdeCupido.*

*Η ημερήσια διάταξη δεν έχει ακόμη αποσταλεί, αλλά είναι βέβαιο ότι θα συζητηθούν θέματα που ενδιαφέρουν την ελληνική αντιπροσωπεία όπως είναι η μη εφαρμογή από την Ελλάδα των κατευθυντήριων γραμμών για τους εφοδιασμούς πλοίων στα πλαίσια των διατάξεων των άρθρων 269 και 270 του Ενωσιακού Τελωνειακού Κώδικα (καν. 952/2013), καθώς και η μη απαλλαγή από ΦΠΑ των εφοδίων που πωλούνται σε επιχειρήσεις που εκμεταλλεύονται εστιατόρια ή μπαρ κατά παραχώρηση των πλοιοκτητών ή των ναυτιλιακών εταιριών.*

*Ορισσμένα από τα θέματα που συζητούνται στην ομάδα «τελωνεία και φορολογία» και στο διοικητικό συμβούλιο της OCEAN και παρουσιάζουν ενδιαφέρον είναι:*

* *Οι ανοιχτές διασαφήσεις εξαγωγής που αφορούν εφοδιασμούς πλοίων.*
* *Η εφαρμογή της Ναυτιλιακής Ενιαίας Θυρίδας (MaritimeSingleWindow) που προβλέπεται στην οδηγία 2010/65/ΕΕ σε ευρωπαϊκό επίπεδο, κατά το πρότυπο της εφαρμογής αυτής στην Ολλανδία.*
* *Η εφαρμογή του ηλεκτρονικού συστήματος κατά το πρότυπο που εφαρμόζεται στην Ολλανδία.*
* *Ορισμένες τροποποιήσεις του Κατ’ Εξουσιοδότηση Κανονισμού 2015/2446 που αφορούν την έννοια του εξαγωγέα και τις εγγυήσεις.*
	1. **ΠΡΑΚΤΙΚΑ 23ΗΣ ΣΥΝΕΔΡΙΑΣΗΣ ΟΜΑΔΑΣ ΦΟΡΟΛΟΓΙΑΣ ΚΑΙ ΤΕΛΩΝΕΙΩΝ OCEAN 17/5/17 – 18/5/17**

*Τα σημαντικότερα θέματα που συζητήθηκαν κατά την ως άνω συνεδρίαση είναι:*

* *Οι ανοιχτές διασαφήσεις εξαγωγής – εφοδιασμού. Το θέμα αυτό αφορά κυρίως την Ολλανδική τελωνειακή διοίκηση. Κατά τη συζήτηση συμφωνήθηκε να παρουσιασθεί το θέμα αυτό στην Ευρωπαϊκή Επιτροπή.*
* *Οι αλλαγές που συζητούνται για τον ορισμό του εξαγωγέα στο πλαίσιο της αναθεώρησης του Κατ’ Εξουσιοδότηση Κανονισμού (ΕΕ) 2015/2446 της Επιτροπής. Η γερμανική αντιπρόσωπεία εξέφρασε τη διαφωνία της με το προτεινόμενο από την Επιτροπή ορισμό που περιορίζει την έννοια του εξαγωγέα σε πρόσωπα που είναι εγκατεστημένα εντός του τελωνειακού εδάφους της ΕΕ, ενώ είναι γνωστό ότι πολύ συχνα παρατηρείται ο εξαγωγέας να είναι εγκατεστημένος εκτός του τελωνειακού εδάφους της ΕΕ.*
* *Η Ναυτιλιακή Ενιαία θυρίδα στην Ολλανδία, που παρουσιάσθηκε από την ολλανδική αντιπροσωπεία στα πλαίσια της οδηγίας 2010/65/ΕΕ παρουσιάζει αρκετά πλεονεκτήματα και θα πρέπει να ληφθεί υπόψη για την καθιέρωση ενός ευρωπαϊκού συστήματος ναυτιλιακής ενιαίας θυρίδας η οποία θα αντικαταστήσει τις εθνικές ενιαίες θυρίδες.*
* *Οι κατευθυντήριες γραμμές για τον εφοδιασμό πλοίων δεν εφαρμόζονται στην Πορτογαλία, την Ισπανία και την Ελλάδα.Η OCEAN σε συνεργασία με τις ενώσεις της Πορτογαλίας, της Ισπανίας και της Ελλάδας έστειλε επιστολές στις αρμόδιες αρχές των χωρών αυτών με σκοπό να λάβει επίσημη απάντηση για τους λόγους της μη εφαρμογής των ως άνω κατευθυντήριων γραμμών.*
* *Οικονομικές εγγυήσεις για ενδεχόμενη τελωνειακή οφειλή – ενημέρωση από τα μέλη και παρουσίαση των νομικών απαιτήσεων.Στα πλαίσια του Ενωσιακού Τελωνειακού Κώδικα παρουσιάζονται οι αναταράξεις που προκύπτουν από την εφαρμογή των διατάξεων του Εν.Τ.Κ για τις εγγυήσεις. Ειδικότερα παρουσιάσθηκαν οι διαφορετικές ερμηνείες για τη συνολική εγγύηση και τους αυστηρούς όρους που απαιτούνται για τη μείωση αυτής.*
* *Το πρόγραμμα εργασίας για τον ιστότοπο της OCEAN 2016 – 2017 – άρθρα μελών της ομάδας εργασίας.Στα πλαίσια αυτού του προγράμματος ανατέθηκε στην ελληνική αντιπροσωπεία η εκπόνηση ενός άρθρου σχετικά με το συνέδριο του ISSA στην Αθήνα τον Νοέμβριο του 2017.*
	1. **MARITIME SINGLE WINDOW – ΟΔΗΓΙΑ 2010/65 ΓΙΑ ΤΗΝ ΑΝΑΦΟΡΑ ΤΩΝ ΔΙΑΤΥΠΩΣΕΩΝ ΤΩΝ ΠΛΟΙΩΝ ΚΑΤΑ ΤΗΝ ΑΦΙΞΗ ΚΑΙ ΤΗΝ ΑΝΑΧΩΡΗΣΗ ΤΟΥΣ ΠΡΟΣ ΚΑΙ ΑΠΟ ΤΑ ΛΙΜΑΝΙΑ ΤΗΣ ΕΕ .**

*Με την οδηγία 2010/65/ΕΕ θεσπίσθηκαν οι δηλώσεις που πρέπει να υποβάλλονται στις αρμόδιες αρχές κατά τον κατάπλου και απόπλου πλοίων. Πολλές από τις δηλώσεις αυτές προβλέπονται στα πλαίσια της διεθνούς σύμβασης FAL. Για την ενιαία αποστολή αυτών των δηλώσεων προβλέπεται η δημιουργία ενός συστήματος Ενιαίας Ναυτιλιακής Θυρίδας από το 2015. Για τη δημιουργία της ενιαίας θυρίδας εκδόθηκαν κατευθυντήριες γραμμές (guidelines) με τις οποίες παρέχονται κατευθύνσεις στα κράτη μέλη. Στην Ελλάδα δεν έγινε η προβλεπόμενη θυρίδα. Σήμερα εξετάζεται η δυνατότητα δημιουργίας μίας Ευρωπαϊκής Ενιαίας Ναυτιλιακής Θυρίδας, ώστε να παρέχεται η δυνατότητα στις ευρωπαϊκής επιχειρήσεις να υποβάλουν με ενιαίους κανόνες τις πληροφορίες στις αρμόδιες αρχές των κρατών μελών.*

* 1. **Ενημέρωση για τη συμμετοχή του Προέδρου στην Επιχειρηματική Επιστολή της ΕΕΣΥΜ στην Ολλανδία.**

*Ο Πρόεδρος ενημέρωσε το Δ.Σ για τις εργασίες που έγιναν κατά την επιχειρηματική αποστολή στην Ολλανδία.*

*Ειδικότερα* *ο πρόεδρος ανέλυσε τα τεχνολογικά και οργανωτικά συστήματα που αναπτύσσουν οι ολλανδικές αρχές και φορείς προκειμένου να επιταχύνουν τις εμπορευματικές διακινήσεις στο λιμάνι του Ρότερνταμ.*

*Επίσης αναρτήθηκε μια πλήρη και εμπεριστατωμένη παρουσίαση στο site του Συλλόγου* <http://www.ship-suppliers.gr/events.asp?evsn=47&pid=5&lag=gr>*, στο Facebook* <https://www.facebook.com/psepe1975> *+ forum* <http://forum.ship-suppliers.gr/>

* 1. **ΣΥΜΜΕΤΟΧΗ ΠΣΕΠΕ + ΜΕΛΩΝ ΤΟΥ ΣΤΗ ΔΕΘ ΓΙΑ MARITIMECLUSTER - ΤΙΜΩΜΕΝΗ ΧΩΡΑ ΤΗΝ ΚΙΝΑ.**

*Ο κ. ΝΙΚΟΛΑΟΣ ΜΑΥΡΙΚΟΣ ΣΥΜΜΕΤΕΙΧΕ ως Πρόεδρος του Πανελληνίου Συλλόγου Εφοδιαστών Πλοίων Εξαγωγέων , και ως Αντιπρόεδρος Β' του ΕΒΕΠ ΣΤΗ 82η ΔΕΘ, που πραγματοποιείται από τις 9 έως τις 17 Σεπτεμβρίου* ***και έχει ως τιμώμενη Χώρα την Κίνα.***

 *Με θέμα αφιερωμένο στην Ελληνική Ναυτιλία, δίνει τη δυνατότητα προβολής, εξωστρέφειας και ανάπτυξης συνεργασιών στα μέλη του που εκπροσωπούν δυναμικά την ναυτιλιακή δραστηριότητα του Πειραιά, προσφέροντας πολλαπλά οφέλη, σε ένα άρτιο εκθεσιακό περιβάλλον.*

 *Παράλληλα γίνεται παρουσίαση του 1ου ελληνικού ναυτιλιακού cluster «MARITIME HELLAS – NAVIGATE THE GREEK CLUSTER» το οποίο δημιουργήθηκε τον Ιανουάριο του 2017 με πρωτοβουλία του Ναυτικού Επιμελητηρίου Ελλάδος, της Ένωσης Ελλήνων Εφοπλιστών και του Εμπορικού και Βιομηχανικού Επιμελητηρίου Πειραιώς με σκοπό:*

* *Την αλληλοαναγνώριση και επωφελή επαφή όλων όσων δραστηριοποιούνται στον ευρύτερο χώρο της ναυτιλίας.*
* *Η προαγωγή και πρόοδος της Ελληνικής Εμπορικής Ναυτιλίας και των κλάδων γύρω από αυτή*
* *Η πληροφόρηση του Διεθνούς Ναυτιλιακού χώρου για τις περί τη ναυτιλία υπάρχουσες στην Ελλάδα δραστηριότητες, επιχειρήσεις, γραφεία κ.λπ. Καθώς και η προβολή και γνωστοποίηση τους στο ευρύτερο κοινό.*
* *Η πρόθεση μεταφοράς τεχνογνωσίας στους περί τη ναυτιλία κλάδους*
* *Η δημιουργία δικτύων συνεργασίας εντός και εκτός Ελλάδος.*

 *Η συνεισφορά της ΔΕΘ-HELEXPO δεν αποτυπώνεται μόνο στις εκθεσιακές επιδόσεις της, αλλά έχει μεγάλη σχέση και με την ανάπτυξη της ελληνικής οικονομίας.*

 *Η ελληνική οικονομία κατά τη διάρκεια των τελευταίων δεκαετιών έχει μόνιμο συμπαραστάτη και αρωγό τη ΔΕΘ-HELEXPO όχι μόνο στο επίπεδο των εκθέσεων, αλλά και του πλήθους των επενδυτικών και εμπορικών συναλλαγών, οι οποίες πραγματοποιήθηκαν στο προσκήνιο, στο παρασκήνιο ή στο περιθώριο των εκθεσιακών διοργανώσεων.Η γενική Έκθεση συνδέει ανθρώπους – επιχειρήσεις – πολιτισμούς!*

 *Στη ΔΕΘ συμμετείχε και το μέλος μας ΚΑΤΡΑΔΗΣ ΣΧΟΙΝΙΑ ΝΑΥΤΙΛΙΑΣ με δικό του περίπτερο.*

1. **ΕΞΕΡΧΟΜΕΝΑ ΕΓΓΡΑΦΑ ΑΠΟ ΤΟΝ ΠΣΕΠΕ**
	1. Σας κοινοποιούμε την αριθ. ΔΔΘΕΚΑ Γ 1103971 εγκύκλιο της ΑΑΔΕ και την αριθ. 144 Γνωμοδότηση του ΝΣΚ σχετικά με την απαλλαγή των προϊόντων καφέ από τον Φόρο Κατανάλωσης που επιβλήθηκε με το άρθρο 53α του Εθνικού Τελωνειακού Κώδικα (Ν. 2960/01) όπως αυτό διαμορφώθηκε με το Ν. 4389/2016 (ΦΕΚ 94/Α). Σύμφωνα με την ως άνω εγκύκλιο και τη γνωμοδότηση τα προϊόντα καφέ που παραδίδονται σε πλοία γραμμών εξωτερικού απαλλάσσονται, σύμφωνα με το άρθρο 10 του Ν. 438/76 όπως τροποποιήθηκε και ισχύει, εκτός από τις λοιπές επιβαρύνσεις (δασμός, ΦΠΑ), και από το Φόρο Κατανάλωσης που επιβλήθηκε με το ως άνω άρθρο και εφαρμόζεται από1-1-2017.

Κατά συνέπεια για τις παραδόσεις καφέ σε πλοία γραμμών εξωτερικού που εμπίπτουν στο άρθρο 10 3 β) του Ν. 438/76 δεν θα πρέπει να επιβάλλεται ο προβλεπόμενος Φόρος Κατανάλωσης.

* Δικαίωση ΠΣΕΠΕ μετά τις πολλές υπομνήσεις του για το θέμα αυτό στο ΥΠ. ΟΙΚ.
	1. **Σας  κοινοποιούμε την αριθ. ΔΤΔ Α 1106275/2017 εγκύκλιο της ΑΑΔΕ με την οποία παρέχονται οδηγίες σχετικά με τις διατυπώσεις επανεξαγωγής μη ενωσιακών εμπορευμάτων από ελεύθερες ζώνες ή αποθήκες προσωρινής εναπόθεσης.**

Σύμφωνα με την ως άνω εγκύκλιο για την ως άνω επανεξαγωγή θα πρέπει να κατατίθεται Συνοπτική Διασάφηση Εξόδου ή Γνωστοποίηση επανεξαγωγής.

Η κατάθεση των ως άνω παραστατικών γίνεται από τον μεταφορέα που παραλαμβάνει τα εμπορεύματα για μεταφορά εκτός του τελωνειακού εδάφους της ΕΕ, αλλά μπορεί να γίνει και από άλλα πρόσωπα (εξαγωγέας).

Οι διατυπώσεις αυτές προβλέπονταν τόσο με τον προηγούμενο Κοινοτικό Τελωνειακό Κώδικα όσο και με τον Ενωσιακό Τελωνειακό Κώδικα που άρχισε να εφαρμόζεται μετά την 1-5-2016, αλλά τα τελωνεία δεν απαίτησαν την εφαρμογή αυτών των διατυπώσεων, και αρκούνταν στην προσκόμιση του δηλωτικού φορτίου του πλοίου ή του αεροσκάφους.

Θα πρέπει να σας επισημάνουμε ότι οι ως άνω διαδικασίες εφαρμόζονται μόνο όταν πρόκειται για επανεξαγωγή σε τρίτες χώρες και όχι για εφοδιασμό πλοίων, για τον οποίο θα πρέπει να κατατίθεται διασάφηση επανεξαγωγής όταν πρόκειται για τροφοεφόδια ή Ειδικού Προορισμού όταν πρόκειται για λοιπά εφόδια που προορίζονται για επισκευή συντήρηση κλπ του πλοίου.